ट्रक ने ग्रामीण को कुचला, लोगों ने किया ट्रैफिक जाम
ग्वालियर| महाराजपुरा में बेहटा गांव के नजदीक हाईवे पर तेज रफ्तार ट्रक ने शुक्रवार की शाम को एक ग्रामीण को कुचल दिया, हादसे में ग्रामीण की मौके पर ही मौत हो गई। घटना से गुस्साए लोगों ने हाईवे पर जाम लगा दिया। घटनास्थल पर पहुंचे सीएसपी डीवीएस भदौरिया के आश्वासन के बाद लोग मौके से हटे।
बेहटा गांव में रहने वाले नरेश शर्मा खेतिहर थे, शुक्रवार की शाम लगभग 5 बजे वह मवेशी चराकर लौट रहे थे जैसे ही वह बेहटा पुलिस चौकी के सामने सड़क पार करने लगे तभी तेज रफ्तार ट्रक ने इन्हें चपेट में ले लिया। ट्रक का पहिया इनके सिर से गुजर गया और मौके पर ही उनकी मौत हो गई। हादसे के बाद आसपास के गांवों के ग्रामीण इकट्ठे हो गए और उन्होंने ट्रैफिक जाम कर दिया। कुछ ही देर बाद ही पुलिस ने ट्रक को जब्त कर ड्राइवर को गिरफ्तार कर लिया।
अप्रैल में बेटी के हाथ पीले करना थे : ग्रामीणों का कहना था कि नरेश शर्मा की बेटी की शादी अप्रैल में है, उनकी प|ी की मौत पहले ही हो चुकी है ऐसे में बेटी की शादी के सारे इंतजाम उन्हें ही करना थे। नरेश की मौत की खबर जैसे ही घर पहुंची तो बेटी बेहोश हो गई।
hin_Deva hin_Deva hin_Deva hin_Deva